

PROJEKTS uz 06.08.2025.

vēlamais datums izskatīšanai: Attīstības komitejā: 13.08.2025.

domē: 28.08.2025.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2025. gada 28. augustā **Nr.**«DOKREGNUMURS»

**Par adrešu piešķiršanu īpašuma “Piredes - 1” sastāvā esošajiem adresācijas objektiem**

Ādažu novada pašvaldības dome izskatīja nekustamā īpašuma “Priedes - 1” (kadastra numurs 80520080490, turpmāk - Īpašums) īpašnieces M.R. (personas kods) iesniegumu (reģ. 17.07.2025. ar Nr. ĀNP/1-11-1/25/4278) ar lūgumu piešķirt adreses īpašuma sastāvā esošajām zemes vienībām bez adresēm.

Izvērtējot pašvaldības rīcībā esošu informāciju un ar lietu saistītus apstākļus, tika konstatēts:

1. M.R. īpašuma tiesība uz Īpašumu ir reģistrēta Carnikavas pagasta zemesgrāmatas nodalījumā Nr. 2765;
2. Īpašuma sastāvā ir reģistrētas četras zemes vienības bez adresēm. Valsts zemes dienesta Nekustamā īpašuma valsts kadastra informācijas sistēmā (turpmāk – Kadastrs) visām zemes vienībām ir reģistrēts nekustamā īpašuma lietošanas mērķis (turpmāk – NĪLM) “ Zeme, uz kuras galvenā saimnieciskā darbība ir lauksaimniecība” (kods 0101), kas pieļauj dažāda veida apbūvi. Atbilstoši Teritorijas izmantošanas un apbūves noteikumiem spēkā esošajā Carnikavas novada teritoriālajā plānojumā 2018.-2028. gadam, visas zemes vienības atrodas teritorijās, kur ir pieļaujamā apbūve. Ņemot vērā zemes vienību NĪLM, atļauto izmantošanu, platību un konfigurāciju, secināms, ka tās ir adresācijas objekti atbilstoši Ministru kabineta 29.06.2021. noteikumu Nr. 455 “Adresācijas noteikumu” (turpmāk – Adresācijas noteikumi) 2. punktam, līdz ar to šiem objektiem ir piešķiramas adreses:

|  |  |  |  |
| --- | --- | --- | --- |
| Zemes vienības kadastra apzīmējums | Platība | Atļauta izmantošana | Adresācijas priekšlikums |
| 80520050757 | 1,4 ha | Mežu teritorija (M2) | “Laveru Priedes”, Carnikavas pag., Ādažu nov. LV-2163 |
| 80520080490 | 3,7 ha | Savrupmāju apbūves teritorija (DzS2), Mežu teritorija (M2) | Langas iela 1, Garciems, Carnikavas pag., Ādažu nov., LV-2163 |
| 80520080492 | 0,281 ha | Savrupmāju apbūves teritorija (DzS1) | Aizvēju iela 23, Garciems, Carnikavas pag., Ādažu nov., LV-2163 |
| 80520080491 | 0,3279 ha | Savrupmāju apbūves teritorija (DzS1) | Aizvēju iela 20, Garciems, Carnikavas pag., Ādažu nov., LV-2163  |

1. Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi;
2. Adresācijas noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai piešķir numuru ar piesaisti ielas nosaukumam. Ciemu teritoriju daļās, kur nav ielu, līdz ielu izbūvei vai, ja brauktuvei noteikts ceļa statuss, apbūvei paredzētajai zemes vienībai un ēkai piešķir nosaukumu kā adreses elementu;
3. Adresācijas noteikumu 18.1. apakšpunktā noteikts, ka ciemos apbūvei paredzētu zemes vienību numurus piešķir ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus;
4. Adresācijas noteikumu 20. punktā ir noteikts, ka ciemu teritoriju daļās, kur ir ielas, apbūvei paredzētajai zemes vienībai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu;
5. Adresācijas noteikumu **8.3. apakšpunkts** nosaka, ka adresācijas objekta nosaukumu veido atbilstoši Valsts valodas likumā noteiktajām prasībām un normatīvajiem aktiem vietvārdu informācijas jomā;
6. **Adresācijas noteikumu** 58. punkts nosaka, ka pašvaldība nodrošina iesniegto datu atbilstību šo noteikumu prasībām, Valsts valodas likumā noteiktajām prasībām un normatīvajiem aktiem vietvārdu informācijas jomā. 13.08.2025. tika saņemts Valsts valodas centra atzinums Nr. 1-16.1/592 (reģ. ar Nr. ĀNP/1-11-1/25/4763), ar kuru lēmumā paredzētās zemes vienību adreses tika atzītas par atbilstošām Vietvārdu informācijas noteikumu prasībām.

Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” 2., 9., 15., 18.1., 20., 8.1., 8.3., punktu, 13.08.2025. Valsts valodas centra atzinumu Nr. 1-16.1/592, kā arī domes Attīstības komitejas 13.08.2025. atzinumu, Ādažu novada pašvaldības dome

**NOLEMJ:**

1. Piešķirt adreses adresācijas objektiem:

|  |  |  |  |
| --- | --- | --- | --- |
| **Veiktā darbība** | **Adresācijas objekts** | **Objekta****kadastra apzīmējums** | **Adresācijas objekta jaunā adrese** |
| piešķiršana | zemes vienība | 80520050757 | “Laveru Priedes”, Carnikavas pag., Ādažu nov. LV-2163 |
| piešķiršana | zemes vienība | 80520080490 | Langas iela 1, Garciems, Carnikavas pag., Ādažu nov., LV-2163 |
| piešķiršana | zemes vienība | 80520080492 | Aizvēju iela 23, Garciems, Carnikavas pag., Ādažu nov., LV-2163 |
| piešķiršana | zemes vienība | 80520080491 | Aizvēju iela 20, Garciems, Carnikavas pag., Ādažu nov., LV-2163  |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un adresācijas objektu īpašniecei uz pasta adresi.
2. Pašvaldības Centrālās pārvaldes Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot ar lēmumā norādītajām adresēm.
3. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@ - NĪN, ADN, IDRV, SAN, īpašniecei pa pastu.

Nadežda Rubina, 28776519